วันคุ้มครองโลก ปลุกพลัง คนรุ่นใหม่ ลดขยะพลาสติก กู้วิกฤตโลกร้อน
นายประลอง ดำรงค์ไทย โฆษกกระทรวงทรัพยากรธรรมชาติและสิ่งแวดล้อม (ทส.) กล่าวว่า กระทรวงทรัพยากรธรรมชาติและสิ่งแวดล้อม และหน่วยงานที่เกี่ยวข้อง จัดงานวันคุ้มครองโลก 2561 Earth Day 2018 Thailand ภายใต้แนวคิด คนรุ่นใหม่ ลดขยะพลาสติก กู้วิกฤตโลกร้อน ตรงกับวันที่ 22 เม.ย. บริเวณหอศิลปวัฒนธรรมแห่งกรุงเทพมหานคร ตั้งแต่เวลา 12.30-17.00 น. เพื่อร่วมแสดงเจตนารมณ์ในการปกป้องคุ้มครองโลก ยับยั้งวิกฤตด้านสิ่งแวดล้อม และขอความร่วมมือจากพลังคนรุ่นใหม่ หรือ Active Citizen ในการช่วยกันเปลี่ยนแปลงพฤติกรรมและช่วยกันปกป้องคุ้มครองโลกจากวิกฤตภัยที่ส่งผลกระทบต่อระบบนิเวศ สิ่งแวดล้อม การดํารงชีวิตของมนุษยชาติ และสิ่งมีชีวิตบนโลกนายประลอง กล่าวว่า ปีนี้เครือข่ายวันคุ้มครองโลก (Earth Day Network) ได้ประกาศแนวคิดวันคุ้มครองโลกปีนี้ว่า End Plastic Pollution เนื่องจากมลพิษขยะพลาสติกกลายเป็นวิกฤตสําคัญด้านสิ่งแวดล้อมเช่นเดียวกับปัญหาภาวะโลกร้อนที่เป็นเรื่องสําคัญระดับโลกให้ความสําคัญและถูกหยิบยกขึ้นหารือควบคู่ในการประชุมระดับนานาชาติ หลังพบว่าอุณหภูมิเฉลี่ยพื้นผิวโลกจะสูงขึ้นระหว่าง 0.3-4.8 องศาเซลเซียส หากไม่ช่วยกันลดก๊าซเรือนกระจกและปล่อยให้อุณหภูมิโลกสูงขึ้นถึง 4 องศาเซลเซียสจะเกิดภัยพิบัติมหาศาลในอนาคตนางณัฐริกา วายภาพ นิติพน รองผู้อำนวยการองค์การบริหารจัดการก๊าซเรือนกระจก (อบก.) กล่าวว่า กิจกรรมในงานเน้นรณรงค์การสวมใส่ชุดไทยให้เหมาะสมกับฤดูร้อนของไทยเพื่อช่วยลดภาวะโลกร้อน การจัดแสดงนิทรรศการกลางแจง วิกฤติขยะพลาสติก วิกฤตโลกร้อน พร้อมด้วยลูกบอลยักษ์ One Tonne of CO2 ขนาด 10.07 เมตร และ 3D Street Painting สะท้อนวิกฤตโลกร้อน
กระทรวงทรัพยากรธรรมชาติและสิ่งแวดล้อม จัดงานวันคุ้มครองโลก 2561 Earth Day 2018 Thailand ภายใต้แนวคิด คนรุ่นใหม่ ลดขยะพลาสติก กู้วิกฤตโลกร้อน แสดงเจตนารมณ์ในการปกป้องคุ้มครองโลก และยับยั้งวิกฤตด้านสิ่งแวดล้อม
วันคุ้มครองโลก,Earth Day,กระทรวงทรัพยากรธรรมชาติและสิ่งแวดล้อม,ภาวะโลกร้อน,มลพิษ,ก๊าซเรือนกระจก,ขยะพลาสติก,ปัญหาภาวะโลกร้อน,ข่าวไทยพีบีเอส,ThaiPBSnews,ไทยพีบีเอส,ThaiPBS